Skole in W-Kaap loop deur tydens inperking | Netwerk24
Deur Nazley Wilschutt 04 April 2020 11:18
Bronagh Hammond, woordvoerder van die provinsiale onderwysdepartement, het Vrydag gesê daar is op 29 of 30 Maart by die Chumisa Primary School in Khayelitsha ingebreek. Rekenaars is gesteel en van die klaskamers is erg gevandaliseer. Die presiese waarde van die skade moet nog vasgestel word.
“Daar was ook sewe ander voorvalle van inbrake en vandalisme by skole vanaf 31 Maart,” sê Hammond.
Sy sê sedert die skole op 20 Maart gesluit het, is daar 16 gevalle van inbrake en vandalisme aangemeld. Die 16 sluit die eerste sewe gevalle in, maar nie die voorval by Chumisa nie.
“Ons doen weer eens ’n beroep op alle gemeenskappe om enige verdagte optrede in en om ons skole aan te meld. Daar is tans geen rede vir enigiemand om by ons skole te wees nie, tensy dit ’n opsigter of onderwyser is wat op die skoolterrein woon,” sê Hammond.
Sy sê die meeste gevalle het bedags plaasgevind, en nie snags nie. Bykomende veiligheidsmaatreëls is by die betrokke skole geïmplementeer.
Meer oor: Onderwys | Skole | Inperking | Bronagh Hammond | Wes-Kaap | Covid-19-Virus | Koronavirus
Skole toe, maar leer kan aanlyn voortgaan in Wes-Kaap
Wiskundekompetisie vir 2020 is terug met mening